CELEX: E2017J0009
Language: ro
Date: 2018-05-30 00:00:00
Title: Hotărârea Curții din 30 mai 2018 în cauza E-9/17 – Edmund Falkenhahn AG/Autoritatea de supraveghere a pieței financiare (Finanzmarktaufsicht) (Directiva 2009/110/CE – Instituții emitente de monedă electronică – Rambursare la valoarea nominală – Cerințe privind protejarea fondurilor)

20.9.2018   
            
            
               RO
            
            
               Jurnalul Oficial al Uniunii Europene
            
            
               C 335/20
            
         
      HOTĂRÂREA CURȚII
      din 30 mai 2018
      în cauza E-9/17
      Edmund Falkenhahn AG/Autoritatea de supraveghere a pieței financiare (Finanzmarktaufsicht)
      
         (Directiva 2009/110/CE – Instituții emitente de monedă electronică – Rambursare la valoarea nominală – Cerințe privind protejarea fondurilor)
      
      (2018/C 335/12)
      În cauza E-9/17, Edmund Falkenhahn AG/Autoritatea de supraveghere a pieței financiare (Finanzmarktaufsicht) – CERERE înaintată Curții, în temeiul articolului 34 din Acordul dintre statele AELS privind instituirea unei Autorități de Supraveghere și a unei Curți de Justiție, de către Camera de Apel a Autorității de supraveghere a pieței financiare din Liechtenstein (Beschwerdekommission der Finanzmarktaufsicht) cu privire la interpretarea Directivei 2009/110/CE a Parlamentului European și a Consiliului din 16 septembrie 2009 privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE, Curtea, alcătuită din Páll Hreinsson, președinte, Per Christiansen (judecător-raportor) și Martin Ospelt (ad hoc), judecători, a pronunțat, la 30 mai 2018 hotărârea al cărei dispozitiv prevede următoarele:
      
                  1.
               
               
                  Faptul că monedele electronice au o valoare diferită față de valoarea nominală, la primirea fondurilor, în orice moment, inclusiv în perioada dintre emitere și rambursare, este incompatibil cu articolul 11 alineatele (1) și (2) din Directiva 2009/110/CE a Parlamentului European și a Consiliului din 16 septembrie 2009 privind accesul la activitate, desfășurarea și supravegherea prudențială a activității instituțiilor emitente de monedă electronică, de modificare a Directivelor 2005/60/CE și 2006/48/CE și de abrogare a Directivei 2000/46/CE.
               
            
                  2.
               
               
                  Primul și al doilea paragraf de la articolul 7 alineatul (2) din Directiva 2009/110/CE, coroborate cu tabelul 1 de la punctul 14 din anexa I la Directiva 2006/49/CE a Parlamentului European și a Consiliului din 14 iunie 2006 privind rata de adecvare a capitalului întreprinderilor de investiții și al instituțiilor de credit, definesc în mod exhaustiv activele sigure și cu risc scăzut, în sensul articolului 7 alineatul (1) din Directiva 2009/110/CE.